
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 211 

13 Φεβρουάριου 2006 


Α ΠΟΦΑΣΕΙ Σ 

Αριθμ. 8304/895 

Καθορισμός της διαδικασίας απόσυρσης των δικύκλων 
μοτοσικλετών και μοτοποδηλάτων, της διαδικασίας 
απαλλαγής ή επιστροφής του τέλους ταξινόμησης, 
των υποβαλλόμενων δικαιολογητικών για να τύχουν 
οι ενδιαφερόμενοι των προβλεπόμενων απαλλαγών, 
καθώς και κάθε άλλο σχετικό θέμα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 2, του ν. 3245/2004 (Α' 110) «Κατάργη¬ 
ση ειδικής εισφοράς επί των συντάξεων του Δημοσίου 
και των άλλων ασφαλιστικών φορέων και άλλες διατά¬ 
ξεις» όπως αυτό αντικαταστάθηκε με το άρθρο 24, του 
ν. 3333/2005 (Α' 91). 

β. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98) «Κω¬ 
δικοποίηση της νομοθεσίας για τη Κυβέρνηση και τα 
κυβερνητικά όργανα» (Α' 98). 

γ. Της υπ’ αριθμ. ΔΙΔΚ/Φ.1/2/6139/24.3.2004 (Β' 527) από¬ 
φασης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών Δημόσιας 
Διοίκησης και Αποκέντρωσης». 

2. Την ανάγκη τροποποίησης και συμπλήρωσης της 
υπ’ αριθμ. 37687/4039/2004 απόφασης, μετά την τροπο¬ 
ποίηση των διατάξεων του άρθρου 2, του ν. 3245/2004, 
προκειμένου να καθορισθούν οι αναγκαίες διαδικασίες 
και δικαιολογητικά για την απόσυρση των δικύκλων μο¬ 
τοποδηλάτων και η διαδικασία επιστροφής του τέλους 
ταξινόμησης των μοτοσικλετών και της απαλλαγής από 
τα ετήσια τέλη κυκλοφορίας, καθώς και κάθε άλλο σχε¬ 
τικό θέμα. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Άρθρο 1 

Διαδικασία παράδοσης του προς απόσυρση δικύκλου 

Για την παροχή των κινήτρων καθορίζουμε τη διαδικα¬ 
σία παράδοσης του προς απόσυρση δικύκλου (μοτοσι¬ 
κλέτας ή μοτοποδηλάτου), ως εξής: 

1. Ο ιδιοκτήτης του προς απόσυρση δικύκλου ή ο εξου¬ 
σιοδοτημένος εκπρόσωπός του παραδίδει το δίκυκλο, σε 
οποιοδήποτε υποκατάστημα του ΟΔΔΥ επιθυμεί: 

α. Αττική: Κέντρο Ανω Λιοσίων 
β. Θεσσαλονίκη: Κέντρο Πολίχνης και Κέντρο Σίνδου 
γ. Λάρισα: Κέντρο Σικουρίου 
δ. Πάτρα: Κέντρο Αχαγιάς 

Εναλλακτικά, για τους νομούς που δεν υπάρχουν υποκα¬ 
ταστήματα του Ο.Δ.Δ.Υ., η παράδοση μπορεί να γίνει και 
στην Υπηρεσία της οικείας Νομαρχιακής Αυτοδιοίκησης 
που θα καθορισθεί με απόφαση του Νομάρχη. 

Ειδικά για τα προς απόσυρση μοτοποδήλατα, η παρά¬ 
δοσή τους μπορεί να γίνεται και στις αρμόδιες, για την 
έκδοση αδειών κυκλοφορίας μοτοποδηλάτων, υπηρεσίες 
της Ελληνικής Αστυνομίας. 

2. Μαζί με την παράδοση του δικύκλου υποβάλλονται 
στην κατά τα ανωτέρω αρμόδια υπηρεσία και τα ακό¬ 
λουθα δικαιολογητικά: 

α. Αίτηση απόσυρσης, 

β. Υπεύθυνη δήλωση του άρθρου 8 του ν. 1599/1986 (Α' 
75) του ιδιοκτήτη του δικύκλου, στην οποία δηλώνει ότι: 

βΐ. Για τις μοτοσικλέτες: «Η αριθ. κυκλοφορίας.δίκυ- 

κλη μοτοσικλέτα, ιδιοκτησίας μου, έχει ταξινομηθεί στην 
Ελλάδα το έτος.έχω καταβάλλει τα τέλη κυκλοφο¬ 

ρίας από το έτος 2004 και μέχρι το έτος απόσυρσης, και 
την αποσύρω οριστικά από την κυκλοφορία, προκειμέ¬ 
νου να την αντικαταστήσω με δίκυκλο νέας τεχνολογίας, 
σύμφωνα με τις διατάξεις του ν. 3245/2004, όπως αυτός 
τροποποιήθηκε με το ν. 3333/2005.» 

β2. Για μοτοποδήλατα: «Το αριθ. κυκλοφορίας.δί¬ 

κυκλο μοτοποδήλατο, ιδιοκτησίας μου, έχει ταξινομηθεί 
στην Ελλάδα το έτος.έχω καταβάλλει τα τέλη κυ¬ 

κλοφορίας από το έτος 2004 και μέχρι το έτος από¬ 
συρσης, και το αποσύρω οριστικά από την κυκλοφορία, 
προκειμένου να το αντικαταστήσω με δίκυκλο νέας τε¬ 
χνολογίας, σύμφωνα με τις διατάξεις του ν. 3245/2004, 
όπως αυτός τροποποιήθηκε με το ν. 3333/2005.» 
γ. την άδεια κυκλοφορίας, και 
δ. την πινακίδα κυκλοφορίας. 

Σε περίπτωση έλλειψης πινακίδας ή άδειας κυκλοφο¬ 
ρίας, λόγω απώλειας ή φθοράς, ο ενδιαφερόμενος υπο- 

χρεούται πριν την παράδοση του δικύκλου να προβεί 
στην προβλεπόμενη διαδικασία για την παραλαβή νέας 
άδειας ή πινακίδας κυκλοφορίας. Προς τούτο ο ενδιαφε¬ 
ρόμενος υποβάλλει στην αρμόδια Νομαρχιακή υπηρεσία 
Μεταφορών και Επικοινωνιών για τις μοτοσικλέτες ή στην 
αρμόδια Υπηρεσία της Ελληνικής Αστυνομίας για τα μοτο¬ 
ποδήλατα, όλα τα δικαιολογητικά που προβλέπονται από 
την ισχύουσα νομοθεσία για την έκδοση νέας αδείας κυ¬ 
κλοφορίας ή πινακίδας (λόγω απώλειας ή φθοράς) εκτός 
από το προβλεπόμενο παράβολο. Η ως άνω Υπηρεσία 
ελέγχει τα δικαιολογητικά που προβλέπονται από την 
εκάστοτε ισχύουσα νομοθεσία, χορηγεί στον ενδιαφερό¬ 
μενο «Αντίγραφο αδείας κυκλοφορίας για απόσυρση» ή 
«Βεβαίωση υποβολής δικαιολογητικών για ανταλλακτική 
πινακίδα λόγω απόσυρσης», αντίστοιχα. Στην περίπτωση 
αυτή ο ενδιαφερόμενος υποβάλλει στην αρμόδια για την 
παράδοση του δικύκλου Υπηρεσία, αντί της πινακίδας 
κυκλοφορίας, ή της άδειας κυκλοφορίας, την ανωτέρω 
αναφερομένη «Βεβαίωση» ή «Αντίγραφο». Η «Βεβαίωση 
υποβολής δικαιολογητικών για ανταλλακτική πινακίδα 
λόγω απόσυρσης» συντάσσεται σύμφωνα με το υπόδειγμα 
3 που επισυνάπτεται στην παρούσα και αποτελεί αναπό¬ 
σπαστο μέρος αυτής. 

3. Το παραδιδόμενο, στον Ο.Δ.Δ.Υ. ή στην αρμόδια υπη¬ 
ρεσία της Νομαρχιακής Αυτοδιοίκησης, ή στην αρμόδια 
Υπηρεσία της Ελληνικής Αστυνομίας, προς απόσυρση 
δίκυκλο, πρέπει να πληροί τις προϋποθέσεις που τίθενται 
από το νόμο. 

4. Η αρμόδια για την παράδοση του δικύκλου Υπηρεσία, 
ελέγχει την ταυτότητα του δικύκλου, επαληθεύοντας με 
βάση την άδεια και την πινακίδα κυκλοφορίας, το εργο¬ 
στάσιο κατασκευής και τον αριθμό πλαισίου του. 

Ακολούθως ελέγχει, με βάση την άδεια κυκλοφορίας, αν 
έχει ταξινομηθεί στην Ελλάδα μέχρι και το έτος 1994 για 
τις μοτοσικλέτες ή μέχρι το έτος 1996 για τα μοτοποδή¬ 
λατα, ώστε να βεβαιωθεί ότι πληρούνται οι προϋποθέσεις 
απόσυρσης. 

5. Εφόσον διαπιστωθεί η ταυτότητα του δικύκλου, και 
βεβαιωθεί ότι πληρούνται οι προϋποθέσεις απόσυρσης, το 
δίκυκλο παραλαμβάνεται και ο μεν Ο.Δ.Δ.Υ. εκδίδει δελτίο 
ποσοτικής παραλαβής, η δε υπηρεσία της Νομαρχιακής 
Αυτοδιοίκησης, ή της Ελληνικής Αστυνομίας, εκδίδει πρω¬ 
τόκολλο παράδοσης και παραλαβής, σε δύο (2) αντίτυπα, 
όπως το υπόδειγμα 1, που επισυνάπτεται στην παρούσα 
και αποτελεί αναπόσπαστο μέρος αυτής. 

Το πρώτο από τα αντίτυπα (στέλεχος) παραμένει στο 
αρχείο της υπηρεσίας που το εξέδωσε και το άλλο πα- 
ραδίδεται στον ενδιαφερόμενο, προκειμένου να το παρα- 
δώσει σε οποιαδήποτε Νομαρχιακή υπηρεσία Μεταφορών 
και Επικοινωνιών για τις μοτοσικλέτες ή Υπηρεσία της 
Ελληνικής Αστυνομίας για τα μοτοποδήλατα για την χο¬ 
ρήγηση Βεβαίωσης Απόσυρσης. 

Μαζί με το δελτίο ποσοτικής παραλαβής ή το πρω¬ 
τόκολλο παράδοσης και παραλαβής, κατά περίπτωση, 
επιστρέφονται στον ενδιαφερόμενο η άδεια και η πι¬ 
νακίδα κυκλοφορίας, εφόσον υπάρχουν, ή η «Βεβαίωση 
υποβολής δικαιολογητικών για ανταλλακτική πινακίδα 
λόγω απόσυρσης» ή το «Αντίγραφο άδειας κυκλοφορίας 
για απόσυρση». Επικυρωμένο φωτοαντίγραφο της άδει¬ 
ας κυκλοφορίας ή του «Αντιγράφου» κρατείται από την 
υπηρεσία που παραλαμβάνει το δίκυκλο και το συνοδεύει 
μέχρι την καταστροφή του. 

Αν δεν διαπιστωθεί η ταυτότητα του δικύκλου διακό¬ 
πτεται η διαδικασία και η αρμόδια για την παράδοση του 
δικύκλου υπηρεσία παρακρατεί τα στοιχεία κυκλοφορίας 


του (άδεια και πινακίδα) και τα αποστέλλει με έγγραφό 
της στην αρμόδια Νομαρχιακή υπηρεσία Μεταφορών και 
Επικοινωνιών (ή στην Υπηρεσία της Ελληνικής Αστυνομί¬ 
ας) για τα περαιτέρω. 

Αρθρο 2 

Έκδοση βεβαίωσης απόσυρσης μοτοσικλέτας 

Για την έκδοση βεβαίωσης απόσυρσης, μοτοσικλέτας 
εφαρμόζεται η ακόλουθη διαδικασία: 

1. Ο ιδιοκτήτης της προς απόσυρση δίκυκλης μοτοσικλέ¬ 
τας ή ο εξουσιοδοτημένος εκπρόσωπός του, προσέρχεται 
σε οποιαδήποτε Νομαρχιακή υπηρεσία Μεταφορών και 
Επικοινωνιών και υποβάλλει αίτηση απόσυρσης της μο¬ 
τοσικλέτας με τα ακόλουθα δικαιολογητικά: 

α. Υπεύθυνη δήλωση του άρθρου 8 του ν. 1599/1986 του 
ιδιοκτήτη της δίκυκλης μοτοσικλέτας, στην οποία δηλώνει 
ότι «η αριθ. κυκλοφορίας.δίκυκλη μοτοσικλέτα, ιδιο¬ 
κτησίας μου, έχει ταξινομηθεί στην Ελλάδα το έτος. 

και την αποσύρω οριστικά από την κυκλοφορία, προκειμέ¬ 
νου να την αντικαταστήσω με δίκυκλο νέας τεχνολογίας, 
σύμφωνα με τις διατάξεις του Ν.3245/2004, όπως αυτός 
τροποποιήθηκε με το ν. 3333/2005». 

β. Την άδεια κυκλοφορίας, ή το σχετικό «Αντίγραφο 
άδειας κυκλοφορίας για απόσυρση». 

γ. Την πινακίδα κυκλοφορίας ή τη σχετική «βεβαίωση 
υποβολής δικαιολογητικών για ανταλλακτική πινακίδα 
λόγω απόσυρσης». 

δ. Το δελτίο ποσοτικής παραλαβής του Ο.Δ.Δ.Υ. ή το 
πρωτόκολλο παράδοσης - παραλαβής της αρμόδιας Νο¬ 
μαρχιακής Υπηρεσίας, και 

ε. Επικυρωμένα φωτοαντίγραφα αποδείξεων καταβο¬ 
λής τελών κυκλοφορίας από το 2004 και μέχρι το έτος 
απόσυρσης, ή σε περίπτωση απώλειας αυτών, σχετική 
βεβαίωση από τη Δ.Ο.Υ. 

2. Η Νομαρχιακή υπηρεσία Μεταφορών και Επικοινωνιών 
ελέγχει τα στοιχεία της δίκυκλης μοτοσικλέτας μέσω του 
ΟΝ ΙΙΝΕ συστήματος και αφού διαπιστώσει την ορθότητά 
τους και ότι πληρούνται οι προϋποθέσεις απόσυρσης, 
προβαίνει στην οριστική διαγραφή της από τα τηρούμενα 
μητρώα και χορηγεί σχετική μηχανογραφημένη «Βεβαίωση 
Απόσυρσης», η οποία είναι προσωπική και δεν μεταβιβά¬ 
ζεται, σύμφωνα με το υπόδειγμα 2α, που επισυνάπτεται 
στην παρούσα. 

3. Η βεβαίωση απόσυρσης εκδίδεται σε τρία (3) αντί¬ 
γραφα, τα οποία υπογράφονται και σφραγίζονται από 
τον αρμόδιο υπάλληλο της υπηρεσίας. 

Το πρώτο αντίγραφο φέρει την ένδειξη «Αντίγραφο για 
την υπηρεσία» και φυλάσσεται στην υπηρεσία σε ειδικό 
φάκελο. 

Το δεύτερο και το τρίτο αντίγραφο φέρουν τις ενδεί¬ 
ξεις «Αντίγραφο για το Τελωνείο» και «Αντίγραφο για 
την ταξινόμηση», αντίστοιχα και παραδίδονται στον εν¬ 
διαφερόμενο, προκειμένου να κατατεθούν αρμοδίως για 
να τύχει των προβλεπομένων απαλλαγών για την αγορά 
νέου δικύκλου. 

Η βεβαίωση απόσυρσης φέρει κωδικό αριθμό, ο οποίος 
αρχίζει με χαρακτηριστικό γράμμα που ορίζεται από τη 
Διεύθυνση Οργάνωσης και Πληροφορικής του Υπουργείου 
Μεταφορών και Επικοινωνιών, ακολουθεί ο κωδικός της 
υπηρεσίας και στη συνέχεια αύξων πενταψήφιος αριθμός 
σειράς. 

4. Σε περίπτωση που υπάρχει παρακράτηση κυριότητας 
δεν θα είναι δυνατή η απόσυρση παρά μόνο αν προηγηθεί 
άρση της παρακράτησης της κυριότητας. 

5. Σε περίπτωση απώλειας της «βεβαίωσης απόσυρ¬ 
σης» εκδίδεται αντίστοιχο μηχανογραφημένο αντίγραφο, 
μόνο από ειδικώς προς τούτο, εξουσιοδοτημένους από το 
Υπουργείο Μεταφορών και Επικοινωνιών, υπαλλήλους των 
Νομαρχιακών υπηρεσιών Μεταφορών και Επικοινωνιών, 
ύστερα από αίτηση του ενδιαφερομένου και αιτιολογημέ¬ 
νη απόφαση του Διευθυντή των υπηρεσιών αυτών. 

Αρθρο 3 

Έκδοση βεβαίωσης απόσυρσης μοτοποδηλάτου 

Για την έκδοση βεβαίωσης απόσυρσης, μοτοποδηλάτου 
εφαρμόζεται η ακόλουθη διαδικασία: 

1. Ο ιδιοκτήτης του προς απόσυρση μοτοποδηλάτου ή 
ο εξουσιοδοτημένος εκπρόσωπός του, προσέρχεται σε 
οποιαδήποτε αρμόδια για την έκδοση άδειας κυκλοφορίας 
μοτοποδηλάτου Υπηρεσία της Ελληνικής Αστυνομίας και 
υποβάλλει αίτηση απόσυρσης του μοτοποδηλάτου με τα 
ακόλουθα δικαιολογητικά: 

α. υπεύθυνη δήλωση του άρθρου 8 του ν. 1599/1986 του 
ιδιοκτήτη του μοτοποδηλάτου, στην οποία δηλώνει ότι 
«το αριθ. κυκλοφορίας.δίκυκλο μοτοποδήλατο ιδιο¬ 
κτησίας μου έχει ταξινομηθεί στην Ελλάδα το έτος. 

και το αποσύρω οριστικά από την κυκλοφορία, προκειμέ- 
νου να το αντικαταστήσω με δίκυκλο νέας τεχνολογίας, 
σύμφωνα με τις διατάξεις του Ν.3245/2004. όπως αυτός 
τροποποιήθηκε με το ν. 3333/2005», 

β. την άδεια κυκλοφορίας που έχει ανανεωθεί κατά το 
έτος που υποβάλλεται η αίτηση της απόσυρσης, ή το σχε¬ 
τικό «Αντίγραφο άδειας κυκλοφορίας για απόσυρση» 

γ. την πινακίδα κυκλοφορίας ή τη σχετική «βεβαίωση 
υποβολής δικαιολογητικών για ανταλλακτική πινακίδα 
λόγω απόσυρσης», 

δ. το δελτίο ποσοτικής παραλαβής του Ο.Δ.Δ.Υ. ή το 
πρωτόκολλο παράδοσης - παραλαβής της αρμόδιας Νο¬ 
μαρχιακής Υπηρεσίας ή της αρμόδιας Υπηρεσίας της 
Ελληνικής Αστυνομίας. 

ε. επικυρωμένα φωτοαντίγραφα αποδείξεων καταβο¬ 
λής τελών κυκλοφορίας από το 2004 και μέχρι το έτος 
απόσυρσης, ή σε περίπτωση απώλειας αυτών, σχετική 
βεβαίωση από τη Δ.Ο.Υ. 

2. Η Υπηρεσία της Ελληνικής Αστυνομίας ελέγχει τα 
στοιχεία του μοτοποδηλάτου και αφού διαπιστώσει την 
ορθότητά τους και ότι πληρούνται οι προϋποθέσεις από¬ 
συρσης προβαίνει στην οριστική διαγραφή του από τα 
τηρούμενα μητρώα, εφόσον είναι η Υπηρεσία έκδοσης 
της άδειας κυκλοφορίας, και χορηγεί σχετική «Βεβαίωση 
Απόσυρσης», η οποία είναι προσωπική και δεν μεταβιβά¬ 
ζεται, σύμφωνα με το υπόδειγμα 2β, που επισυνάπτεται 
στην παρούσα. Σε διαφορετική περίπτωση, η Υπηρεσία 
στην οποία υποβλήθηκε η αίτηση προωθεί την αίτηση και 
τα υπόλοιπα δικαιολογητικά στην Υπηρεσία έκδοσης την 
άδειας κυκλοφορίας, προκειμένου αυτή να προβεί στις 
απαραίτητες ενέργειες. 

3. Η βεβαίωση απόσυρσης εκδίδεται σε τρία αντίγρα¬ 
φα, τα οποία υπογράφονται και σφραγίζονται από τον 
αρμόδιο υπάλληλο της υπηρεσίας. 

Το πρώτο αντίγραφο φέρει την ένδειξη «Αντίγραφο για 
την υπηρεσία» και φυλάσσεται στην υπηρεσία σε ειδικό 
φάκελο. 

Το δεύτερο και το τρίτο αντίγραφο φέρουν τις ενδεί¬ 
ξεις «Αντίγραφο για το Τελωνείο» και «Αντίγραφο για 
την ταξινόμηση», αντίστοιχα και παραδίδονται στον εν¬ 
διαφερόμενο, προκειμένου να κατατεθούν αρμοδίως για 


να τύχει των προβλεπομένων απαλλαγών για την αγορά 
νέου δικύκλου. 

Η βεβαίωση απόσυρσης φέρει κωδικό αριθμό, ο οποίος 
αρχίζει με χαρακτηριστικό γράμμα ΑΜ, ακολουθεί ο κω¬ 
δικός της Υπηρεσίας της Ελληνικής Αστυνομίας και στη 
συνέχεια αύξων πενταψήφιος αριθμός σειράς. 

4. Σε περίπτωση που υπάρχει παρακράτηση κυριότητας 
δεν θα είναι δυνατή η απόσυρση παρά μόνο αν προηγηθεί 
άρση της παρακράτησης της κυριότητας. 

5. Σε περίπτωση απώλειας της «βεβαίωσης απόσυρ¬ 
σης» εκδίδεται αντίστοιχο αντίγραφο, ύστερα από αί¬ 
τηση του ενδιαφερομένου, υπογραφόμενο μόνο από τον 
Διοικητή της Υπηρεσίας της Ελληνικής Αστυνομίας που 
έχει εκδώσει τη βεβαίωση απόσυρσης ή από το νόμιμο 
αναπληρωτή του. 

Άρθρο 4 

Αγορά δικύκλου νέας τεχνολογίας - 
Εφαρμογή των κινήτρων 

Για να επωφεληθεί ο ενδιαφερόμενος ιδιοκτήτης του 
αποσυρθέντος δικύκλου των προβλεπόμενων από τον 
νόμο κινήτρων απόσυρσης, εφαρμόζονται τα ακόλουθα: 

1. Οι προβλεπόμενες από τον νόμο απαλλαγές ισχύουν 
για τη δίκυκλη μοτοσικλέτα ή μοτοποδήλατο που αγορά¬ 
ζεται από τον ιδιοκτήτη του αποσυρόμενου δικύκλου και 
σε περίπτωση μεταβίβασης αυτής, οι απαλλαγές ακολου¬ 
θούν τη δίκυκλη μοτοσικλέτα ή μοτοποδήλατο. 

2. Γ ια την έκδοση της άδειας κυκλοφορίας του νέου 
δικύκλου με τη διαδικασία της απόσυρσης, υποβάλλο¬ 
νται από τον ενδιαφερόμενο όλα τα προβλεπόμενα από 
τις ισχύουσες διατάξεις δικαιολογητικά και επιπλέον η 
«Βεβαίωση Απόσυρσης» (αντίγραφο για την ταξινόμηση). 
Η Νομαρχιακή υπηρεσία Μεταφορών και Επικοινωνιών ή 
η Υπηρεσία της Ελληνικής Αστυνομίας, προκειμένου να 
εκδώσει την άδεια κυκλοφορίας, ελέγχει επιπρόσθετα αν 
το υπόψη δίκυκλο είναι νέας τεχνολογίας, κατά τα οριζό¬ 
μενα στην παρ. 2 του άρθρου 2 του ν. 3245/2004. 

3. Στην εκδιδόμενη με την ανωτέρω διαδικασία της 
απόσυρσης, άδεια κυκλοφορίας του δικύκλου, θα υπάρ¬ 
χει η ένδειξη «Κυκλοφορεί σε αντικατάσταση της αριθμ. 

.μοτοσικλέτας» ή «Κυκλοφορεί σε αντικατάσταση του 

αριθμ.μοτοποδηλάτου» και με βάση την ένδειξη αυτή 

θα ισχύουν, για το υπόψη δίκυκλο, οι προβλεπόμενες από 
τον νόμο απαλλαγές. 

Για τις δίκυκλες μοτοσικλέτες, για τις οποίες παρέχο¬ 
νται τα ανωτέρω κίνητρα, χορηγείται το προβλεπόμενο 
από τον νόμο ετήσιο ειδικό σήμα τελών κυκλοφορίας που 
χορηγείται και για τα λοιπά απαλλασσόμενα από τα τέλη 
κυκλοφορίας οχήματα, με την καταβολή της προβλεπόμε- 
νης από τις ισχύουσες διατάξεις, κάθε φορά, αξίας. 

Άρθρο 5 

Διαδικασία επιστροφής του τέλους ταξινόμησης 

1. Το τέλος ταξινόμησης που έχει καταβληθεί, σύμφωνα 
με τις ισχύουσες διατάξεις, κατά τον τελωνισμό καινούρ¬ 
γιων δίκυκλων μοτοσικλετών νέας τεχνολογίας, οι οποί¬ 
ες στη συνέχεια τίθενται σε κυκλοφορία σε εφαρμογή 
του νόμου 3245/2004 όπως αυτός τροποποιήθηκε με το 
ν.3333/2005 και ισχύει, επιστρέφεται στους δικαιούχους 
με τη διαδικασία των αχρεωστήτως καταβληθέντων. 

Η αίτηση επιστροφής θα πρέπει να υποβάλλεται εντός 
τριών (3) μηνών και θα ανατρέχει από την ημερομηνία 
έκδοσης του τιμολογίου πώλησης, προκειμένου για εισα¬ 
γωγέα ή από την ημερομηνία έκδοσης της άδειας κυκλο¬ 
φορίας του νέου δικύκλου προκειμένου για ιδιώτη. 

2. Για την επιστροφή του τέλους ταξινόμησης ενός δι- 
κύκλου, θα πρέπει ο αγοραστής της μοτοσικλέτας στο 
όνομα του οποίου εκδόθηκε η άδεια κυκλοφορίας ως 
καινουργούς ή ο εκπρόσωπος του, να υποβάλλει στην 
αρμόδια Τελωνειακή Αρχή, στην οποία έχει καταβληθεί το 
τέλος ταξινόμησης της νέας μοτοσικλέτας, τα ακόλουθα 
δικαιολογητικά: 

α. Άδεια κυκλοφορίας της μοτοσικλέτας με την ένδειξη 

«Κυκλοφορεί σε αντικατάσταση του αριθμ.αποσυρθέ- 

ντος δικύκλου (μοτοσικλέτας ή μοτοποδηλάτου)» 

β. «Βεβαίωση Απόσυρσης» (αντίγραφο για το Τελωνείο), 
του αναφερομένου στην άδεια κυκλοφορίας αποσυρθέ- 
ντος δικύκλου. 

γ. Αντίγραφο Πιστοποιητικού Ταξινόμησης, επικυρωμένο 
από την Νομαρχιακή υπηρεσία Μεταφορών και Επικοινω¬ 
νιών που εξέδωσε την άδεια κυκλοφορίας. 

δ. Αντίγραφα των οικείων τελωνειακών παραστατι¬ 
κών. 

ε. Πρωτότυπα οικεία αποδεικτικά είσπραξης εφόσον 
ο τελωνισμός έγινε στο όνομα του δικαιούχου ή από 
σχετικά δικαιολογητικά αγοράς (τιμολόγιο ή δελτίο λιανι¬ 
κής πώλησης) εφόσον ο τελωνισμός έγινε από εμπορικές 
επιχειρήσεις. 

3. Η επιστροφή του τέλους ταξινόμησης ενεργείται με 
απόφαση του Προϊσταμένου της Τελωνειακής Αρχής στην 
οποία έχει καταβληθεί το τέλος ταξινόμησης της νέας 
μοτοσικλέτας. 

Αρθρο 6 

Διαδικασία διαχείρισης και καταστροφής 
των αποσυρομένων δικύκλων 

Γ ια τη διαχείριση και την καταστροφή των αποσυρόμε- 
νων δικύκλων εφαρμόζονται τα ακόλουθα: 

1. Οι υπηρεσίες παράδοσης δικύκλων συντάσσουν κα¬ 
ταστάσεις με τους αριθμούς κυκλοφορίας, τους αριθμούς 
πλαισίων, το εργοστάσιο κατασκευής και τον κυλίνδρισμά 
των παραληφθέντων δικύκλων καθώς και το ονοματεπώ¬ 
νυμο των ιδιοκτητών τους. 

2. Τα αποσυρόμενα δίκυκλα που συγκεντρώνονται από 
τις υπηρεσίες των Νομαρχιακών Αυτοδιοικήσεων παρα- 
δίδονται με ίδια μέσα στον Ο.Δ.Δ.Υ. για καταστροφή. Τα 
αποσυρόμενα μοτοποδήλατα που συγκεντρώνονται από 
τις αρμόδιες, για την έκδοση αδειών κυκλοφορίας μοτο¬ 
ποδηλάτων, υπηρεσίες της Ελληνικής Αστυνομίας παρα- 
δίδονται με ίδια μέσα στον Ο.Δ.Δ.Υ. εφόσον λειτουργεί 
υπηρεσία του στο νομό και σε αντίθετη περίπτωση στην 
αρμόδια για την παράδοση - παραλαβή υπηρεσία της 
Νομαρχιακής Αυτοδιοίκησης, η οποία τα παραδίδει στη 
συνέχεια στον Ο.Δ.Δ.Υ. Η παράδοση στον Ο.Δ.Δ.Υ. γίνεται 
με βάση συγκεντρωτικές καταστάσεις παράδοσης-πα- 
ραλαβής οι οποίες περιλαμβάνουν για κάθε δίκυκλο τα 
στοιχεία που αναφέρονται στην προηγούμενη παράγρα¬ 
φο. Οι καταστάσεις αυτές αποστέλλονται στο Ο.Δ.Δ.Υ. 
σε τρία (3) αντίτυπα, και αφού επικυρωθεί απ' αυτόν η 
παραλαβή των δικύκλων που αναφέρονται σε αυτά, το 
ένα αντίτυπο παραμένει στον Ο.Δ.Δ.Υ., το δεύτερο στην 
Υπηρεσία της Νομαρχιακής Αυτοδιοίκησης ή την Υπηρε¬ 
σία της Ελληνικής Αστυνομίας και το τρίτο αποστέλλεται 
από την Υπηρεσία της Νομαρχιακής Αυτοδιοίκησης ή την 
Υπηρεσία της Ελληνικής Αστυνομίας στο ΥΠ.ΕΣ.Δ.Δ.Α., 
μαζί με το αντίγραφο του αντίστοιχου «δελτίου ποσοτικής 
παραλαβής» του Ο.Δ.Δ.Υ. Ειδικά, όταν οι υπηρεσίες της 
Ελληνικής Αστυνομίας παραδίδουν τα προς απόσυρση 


μοτοποδήλατα στις υπηρεσίες της Νομαρχιακής Αυτοδι¬ 
οίκησης, συντάσσουν τις παραπάνω συγκεντρωτικές κα¬ 
ταστάσεις εις τετραπλούν. Από αυτά το ένα (1) αντίτυπο, 
μετά την συνυπογραφή του από την αρμόδια υπηρεσία 
παραλαβής της Νομαρχιακής Αυτοδιοίκησης παραμένει 
στο αρχείο της υπηρεσίας της Ελληνικής Αστυνομίας που 
παρέδωσε τα μοτοποδήλατα ως αποδεικτικό παράδοσης 
και τα άλλα παραδίδονται στην Υπηρεσία της Νομαρχια¬ 
κής Αυτοδιοίκησης, η οποία ενεργεί περαιτέρω σύμφωνα 
με τα προαναφερόμενα. 

3. Ο Ο.Δ.Δ.Υ. τηρεί, σε μηχανογραφικό αρχείο, τα στοι¬ 
χεία των προσώπων ή των Υπηρεσιών των Νομαρχιακών 
Αυτοδιοικήσεων ή των Υπηρεσιών της Ελληνικής Αστυνο¬ 
μίας που παρέδωσαν τα δίκυκλα, καθώς και τα στοιχεία 
που χαρακτηρίζουν το κάθε δίκυκλο (αριθμός κυκλοφορί¬ 
ας, αριθμός πλαισίου, εργοστάσιο κατασκευής και ημερο¬ 
μηνία παράδοσης παραλαβής και καταστροφής). 

4. Η καταστροφή των δικύκλων πραγματοποιείται με 
ευθύνη του Ο.Δ.Δ.Υ., σύμφωνα με την ισχύουσα διαδι¬ 
κασία. 

5. Αν κατά τη διαδικασία παράδοσης των δικύκλων στον 
Ο.Δ.Δ.Υ, από την αρμόδια Νομαρχιακή Υπηρεσία (ή την 
Υπηρεσία της Ελληνικής Αστυνομίας για τα μοτοποδή¬ 
λατα), υπάρξει αμφισβήτηση αναφορικά με την ταυτότη¬ 
τα ενός ή περισσοτέρων δικύκλων, τα εν λόγω δίκυκλα 
εξαιρούνται από την παράδοση και διαγράφονται από τις 
συγκεντρωτικές καταστάσεις παράδοσης-παραλαβής. Η 
ταυτότητα των δικύκλων αυτών εξετάζεται τελεσίδικα 
από την αρμόδια Υπηρεσία Μεταφορών και Επικοινωνιών 
της Νομαρχίας (ή την Υπηρεσία της Ελληνικής Αστυνομίας 
για τα μοτοποδήλατα) που παρέλαβε τα προς απόσυρση 
δίκυκλα. Σε περίπτωση που η ως άνω Υπηρεσία αποφαν- 
θεί θετικά για την ταυτότητα του δικύκλου χαράσσει στο 
πλαίσιό του τον αριθμό κυκλοφορίας του δικύκλου και με 
βάση αυτόν τον αριθμό και το πρακτικό επιθεώρησης το 
δίκυκλο παραλαμβάνεται υποχρεωτικά από τον Ο.Δ.Δ.Υ. 
Σε αντίθετη περίπτωση ανακαλείται το πρωτόκολλο πα¬ 
ράδοσης - παραλαβής της αρμόδιας Νομαρχιακής Υπη¬ 
ρεσίας ή της Υπηρεσίας της Ελληνικής Αστυνομίας και 
η βάσει αυτού, τυχόν, εκδοθείσα Βεβαίωση Απόσυρσης ή 
και η άδεια κυκλοφορίας με την ένδειξη «Κυκλοφορεί σε 

αντικατάσταση του αριθμ.αποσυρθέντος δικύκλου» 

αν έχει εκδοθεί τέτοια άδεια και ακολουθούνται οι προ- 
βλεπόμενες διαδικασίες. 

Άρθρο 7 

Καταργούμενες διατάξεις -Έναρξη ισχύος 

1. Η υπ’ αριθμ. 37687/4039/2004 (Β' 984) κοινή υπουργική 
απόφαση καταργείται. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ 

ΜΙΧΑΛΗΣ Κ. ΛΙΑΠΗΣ ΓΕΩΡΓΙΟΣ ΒΟΥΛΓΑΡΑΚΗΣ 

(ΥΠΟΔΕΙΓΜΑ 1) 

Υπόδειγμα δελτίου ποσοτικής παραλαβής - πρωτοκόλλου παράδοσης και παραλαβής 
δικύκλου σε εφαρμογή του ν.3245/2004 όπως ισχύει. 


(Τίτλος Αρμόδιας Αρχής) 


Αρμόδιος υπάλληλος 


Τηλ. 


Ημερομηνία.200.. 

Αύξων Αριθμός. 


ΑΝΤΙΓΡΑΦΟ ΓΙΑ. 


ΔΕΛΤΙΟ ΠΟΣΟΤΙΚΗΣ ΠΑΡΑΛΑΒΗΣ - 
ΠΡΩΤΟΚΟΛΛΟ ΠΑΡΑΔΟΣΗΣ ΚΑΙ ΠΑΡΑΛΑΒΗΣ ΔΙΚΥΚΛΟΥ * 


Α. ΣΤΟΙΧΕΙΑ ΙΔΙΟΚΤΗΤΗ 

ΕΠΩΝΥΜΟ . 

ΟΝΟΜΑ. 

» ΠΑΤΕΡΑ/ΣΥΖΥΓΟΥ. 

Α.Φ.Μ. 

ΑΡ. ΤΑΥΤΟΤΗΤΑΣ. 

ΟΔΟΣ - ΑΡΙΘΜΟΣ. 

ΣΥΝΟΙΚΙΑ Ή ΧΩΡΙΟ. 

ΠΟΛΗ Η' ΝΟΜΟΣ. 

ΠΟΣΟΣΤΟ ΙΔΙΟΚΤΗΣΙΑΣ. 

Β. ΣΤΟΙΧΕΙΑ ΔΙΚΥΚΛΟΥ 

ΕΡΓΟΣΤΑΣΙΟ ΚΑΤΑΣΚΕΥΗΣ. 

ΑΡ. ΠΛΑΙΣΙΟΥ. 

ΚΥΛΙΝΔΡΙΣΜΟΣ. 

ΑΡ. ΚΥΚΛΟΦΟΡΙΑΣ. 

ΕΤΟΣ ΕΚΔΟΣΗΣ ΠΡΩΤΗΣ 

ΑΔΕΙΑΣ ΚΥΚΛΟΦΟΡΙΑΣ. 

Γ. ΣΤΟΙΧΕΙΑ ΛΟΙΠΩΝ ΙΔΙΟΚΤΗΤΩΝ 

Δ. Η ΥΠΟΓΡΑΦΟΥΣΑ ΑΡΧΗ ΒΕΒΑΙΩΝΕΙ 

1.ΕΠΩΝΥΜΟ. 

ΟΤΙ ΔΙΑΠΙΣΤΩΘΗΚΕ Η ΤΑΥΤΟΤΗΤΑ ΤΟΥ 

ΟΝΟΜΑ. 

ΑΝΩΤΕΡΟΥ ΠΕΡΙΓΡΑΦΟΜΕΝΟΥ 

ΠΟΣΟΣΤΟ ΙΔΙΟΚΤΗΣΙΑΣ. 

ΔΙΚΥΚΛΟΥ, ΤΟ ΟΠΟΙΟ ΠΑΡΑΛΗΦΘΗΚΕ 

Α.Φ.Μ. 

ΠΡΟΣ ΚΑΤΑΣΤΡΟΦΗ 

2.ΕΠΩΝΥΜΟ. 


ΟΝΟΜΑ. 


ΠΟΣΟΣΤΟ ΙΔΙΟΚΤΗΣΙΑΣ. 


Α.Φ.Μ. 



Ο Ο 


ΠΑΡΑΔΙΔΩΝ ΠΑΡΑΛΑΒΩΝ 


(Υπογραφή - Σφραγίδα Υπηρεσίας παραλαβής) 


(*) Ο Ο.Δ.Δ.Υ. εκδίδει ΔΕΛΤΙΟ ΠΟΣΟΤΙΚΗΣ ΠΑΡΑΛΑΒΗΣ, ενώ οι Υπηρεσίες των Νομαρχιακών 
Αυτοδιοικήσεων και της Ελληνικής Αστυνομίας εκδίδουν ΠΡΩΤΟΚΟΛΛΟ ΠΑΡΑΔΟΣΗΣ ΚΑΙ ΠΑΡΑΛΑΒΗΣ 

(ΥΠΟΔΕΙΓΜΑ 2α) 


Υπόδειγμα βεβαίωσης απόσυρσης δίκυκλης μοτοσικλέτας 


ΝΟΜΑΡΧΙΑ ΑΘΗΝΩΝ ΑΝΤΙΓΡΑΦΟ ΓΙΑ.(*) 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΑΡΙΘΜΟΣ ΠΡΩΤ. : ./2005 

ΗΜΕΡΟΜΗΝΙΑ ΑΠΟΣΥΡΣΗΣ: ../../2005 
ΑΡΙΘΜΟΣ ΒΕΒΑΙΩΣΗΣ ΑΠΟΣΥΡΣΗΣ : Α-00-00000 

ΒΕΒΑΙΩΣΗ ΑΠΟΣΥΡΣΗΣ ΔΙΚΥΚΛΗΣ ΜΟΤΟΣΙΚΛΕΤΑΣ 

ΒΕΒΑΙΟΥΤΑΙ ΟΤΙ, Η ΔΙΚΥΚΛΗ ΜΟΤΟΣΙΚΛΕΤΑ ΜΕ ΤΑ ΚΑΤΩΘΙ ΣΤΟΙΧΕΙΑ : 


Ο ΠΡΟΪΣΤΑΜΕΝΟΣ 

1* ΤΑ ΥΠΟΨΗ ΣΤΟΙΧΕΙΑ ΘΑ ΕΙΝΑΙ ΕΠΕΞΕΡΓΑΣΙΜΑ ΣΕ ΕΠΙΠΕΔΟ ΝΟΜΑΡΧΙΑΣ ΑΠΟ 
ΤΗΝ ΑΡΜΟΔΙΑ ΥΠΗΡΕΣΙΑ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ ΣΕ ΕΠΙΠΕΔΟ 
ΧΩΡΑΣ ΑΠΟ ΤΗΝ ΔΙΕΥΘΥΝΣΗ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ ΤΟΥ Υ.Μ.Ε. 


ΔΙΕΓΡΑΦΗ ΟΡΙΣΤΙΚΑ ΑΠΟ ΤΑ ΜΗΤΡΩΑ ΤΗΝ ΠΑΡΑΠΑΝΩ ΗΜΕΡΟΜΗΝΙΑ ΣΥΜΦΩΝΑ ΜΕ ΤΟ 

ΥΠ'ΑΡΙΘΜ ΠΑ ./05 ΠΡΩΤΟΚΟΛΛΟ ΠΑΡΑΔΟΣΗΣ ΠΑΡΑΛΑΒΗΣ ΔΙΚΥΚΛΗΣ ΜΟΤΟΣΙΚΛΕΤΑΣ 

ΝΟΜΑΡΧΙΑΣ ΑΧΑΪΑΣ 

Η ΠΑΡΟΥΣΑ ΒΕΒΑΙΩΣΗ ΑΠΟΣΥΡΣΗΣ ΕΚΔΙΔΕΤΑΙ ΣΥΜΦΩΝΑ ΜΕ ΤΟ ΑΡΘΡΟ 2 ΤΗΣ ΜΕ ΑΡΙΘΜΟ 

/ / ΚΟΙΝΗΣ ΑΠΟΦΑΣΗΣ ΤΩΝ ΥΠΟΥΡΓΩΝ ΟΙΚΟΝΟΜΙΑΣ & 

ΟΙΚΟΝΟΜΙΚΩΝ, ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΓΙΑ ΤΗΝ ΥΠΗΡΕΣΙΑ 


(Υπογραφή - Σφραγίδα Υπηρεσίας ) 


* Προστίθεται μηχανογραφικά στο πρώτο αντίγραφο: «ΤΗΝ ΥΠΗΡΕΣΙΑ», στο δεύτερο αντίγραφο «ΤΑζΙΝΟΜΗΣΗ» 
και στο τρίτο αντίγραφο «ΤΟ ΤΕΛΩΝΕΙΟ» 

(ΥΠΟΔΕΙΓΜΑ 2β) 

Υπόδειγμα βεβαίωσης απόσυρσης δίκυκλου μοτοποδήλατου 


ΕΛΛΗΝΙΚΗ ΑΣΤΥΝΟΜΙΑ ΑΝΤΙΓΡΑΦΟ ΓΙΑ.(*) 

ΑΣΤΥΝΟΜΙΚΗ ΔΙΕΥΘΥΝΣΗ ΦΘΙΩΤΙΔΑΣ ΑΡΙΘΜΟΣ ΠΡΩΤ. : ./2005 

ΤΜΗΜΑ ΤΡΟΧΑΙΑΣ ΛΑΜΙΑΣ ΗΜΕΡΟΜΗΝΙΑ ΑΠΟΣΥΡΣΗΣ: ../../2005 

ΑΡΙΘΜΟΣ ΒΕΒΑΙΩΣΗΣ ΑΠΟΣΥΡΣΗΣ: Α-00-00000 


ΒΕΒΑΙΩΣΗ ΑΠΟΣΥΡΣΗΣ ΔΙΚΥΚΛΟΥ ΜΟΤΟΠΟΔΗΛΑΤΟΥ 

ΒΕΒΑΙΟΥΤΑΙ ΟΤΙ, ΤΟ ΔΙΚΥΚΛΟ ΜΟΤΟΠΟΔΗΛΑΤΟ ΜΕ ΤΑ ΚΑΤΩΘΙ ΣΤΟΙΧΕΙΑ : 


Ο ΠΡΟΪΣΤΑΜΕΝΟΣ 

1* ΤΑ ΥΠΟΨΗ ΣΤΟΙΧΕΙΑ ΘΑ ΕΙΝΑΙ ΕΠΕΞΕΡΓΑΣΙΜΑ ΣΕ ΕΠΙΠΕΔΟ ΝΟΜΑΡΧΙΑΣ ΑΠΟ 
ΤΗΝ ΑΡΜΟΔΙΑ ΥΠΗΡΕΣΙΑ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ ΣΕ ΕΠΙΠΕΔΟ 
ΧΩΡΑΣ ΑΠΟ ΤΗΝ ΔΙΕΥΘΥΝΣΗ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ ΤΟΥ Υ.Μ.Ε. 


ΔΙΕΓΡΑΦΗ ΟΡΙΣΤΙΚΑ ΑΠΟ ΤΑ ΜΗΤΡΩΑ ΤΗΝ ΠΑΡΑΠΑΝΩ ΗΜΕΡΟΜΗΝΙΑ ΣΥΜΦΩΝΑ ΜΕ ΤΟ 

ΥΠ'ΑΡΙΘΜ ΠΑ./05 ΠΡΩΤΟΚΟΛΛΟ ΠΑΡΑΔΟΣΗΣ ΠΑΡΑΛΑΒΗΣ ΔΙΚΥΚΛΟΥ ΜΟΤΟΠΟΔΗΛΑΤΟΥ 

ΜΟΤΟΣΙΚΛΕΤΑΣ ΝΟΜΑΡΧΙΑΣ ΑΧΑΪΑΣ 

Η ΠΑΡΟΥΣΑ ΒΕΒΑΙΩΣΗ ΑΠΟΣΥΡΣΗΣ ΕΚΔΙΔΕΤΑΙ ΣΥΜΦΩΝΑ ΜΕ ΤΟ ΑΡΘΡΟ 3 ΤΗΣ ΜΕ ΑΡΙΘΜΟ 

/ / ΚΟΙΝΗΣ ΑΠΟΦΑΣΗΣ ΤΩΝ ΥΠΟΥΡΓΩΝ ΟΙΚΟΝΟΜΙΑΣ & 

ΟΙΚΟΝΟΜΙΚΩΝ, ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ, ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


ΓΙΑ ΤΗΝ ΥΠΗΡΕΣΙΑ 


(Υπογραφή - Σφραγίδα Υπηρεσίας ) 


* Προστίθεται μηχανογραφικά στο πρώτο αντίγραφο: «ΤΗΝ ΥΠΗΡΕΣΙΑ», στο δεύτερο αντίγραφο «ΤΑζΙΝΟΜΗΣΗ» 
και στο τρίτο αντίγραφο «ΤΟ ΤΕΛΩΝΕΙΟ» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ΥΠΟΔΕΙΓΜΑ 3) 

Υπόδειγμα βεβαίωσης υποβολής δικαιολογητικών για ανταλλακτική πινακίδα λόγω 

απόσυρσης 


ΑΡΙΘΜΟΣ ΚΥΚΛΟΦΟΡΙΑΣ : . 

ΗΜΕΡ. 1ΗΣ ΑΔΕΙΑΣ : 

ΕΙΔΟΣ ΟΧΗΜΑΤΟΣ : ΔΙΚΥΚΛΟ ΔΚ 

ΕΡΓΟΣΤΑΣΙΟ : . 

ΤΥΠΟΣ : . 

ΑΡΙΘ. ΘΕΣΕΩΝ : 02 

ΧΡΩΜΑ : . 

ΑΡΙΘ. ΠΛΑΙΣΙΟΥ : 65ΓΓΓΓΓΓΓΓΓΓΓΓΓΓ 

ΑΡΙΘ. ΚΙΝΗΤΗΡΑ : ΓΓΓΓΓΓΓΓΓΓΓΓΓΓΓΓ 

ΚΥΛΙΝΔΡ-ΑΠΟΒΑΡΟ: ... 

ΦΟΡΟΛ. ΙΣΧΥΣ : ... 

ΚΑΥΣΙΜΟ : ΒΕΝΖΙΝΗ 1 

ΣΤΑΘΜΗ ΘΟΡΥΒΟΥ : ΟΒ (Α) / 

ΠΑΛ. ΑΡ. ΚΥΚΛ. : 

ΗΜΕΡ. ΕΚΔΟΣΗΣ : 

ΠΑΡΑΤΗΡΗΣΕΙΣ : 

ΑΝΤ. ΑΔ. ΚΥΚΛ. ΓΙΑ ΑΠΟΣΥΡΣΗ 
ΒΕΒ. ΑΝΤ. ΠΙΝ. ΓΙΑ ΑΠΟΣΥΡΣΗ 


../../2004 


ΣΥΝΙΔΙΟΚΤΗΤΕΣ 

1. ΓΓΓΓΓΓΓΓΓΓΓΓΓΓΓΓΓΓΓΓΓΓ ΓΓΓΓΓΓΓΓ ΠΟΣ : ...,.,%-011111111-0000 

2. ΛΛΛΛΛΛΛΛΛΛΛΛΛΛΛΛΛΛΛΛ ΛΛΛΛΛΛΛ ΠΟΣ : ...,.,%-011111111-0000 

3. ΕΕΕΕΕΕΕΕΕΕΕΕΕΕΕΕΕΕΕΕΕ ΕΕΕΕΕΕΕΕ ΠΟΣ : ...,.,%-011111111-0000 


ΓΙΑ ΤΗΝ ΥΠΗΡΕΣΙΑ 


(Υπογραφή - Σφραγίδα Υπηρεσίας ) 


I | Μ| |: |' ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

Μ , ΚΑΠ0ΔΙΣΤΡΙ0Υ 34 * ΑΘΗΝΑ 104 32 » ΤΗΛ. 210 52 79 000 * ΡΑΧ 210 52 21 004 

IIIII ΙΙΙΙΙΙΙΙΙΙΙΙΙΙ^ _ ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.6ΐ.(ΐι· - ε-πμιΙ: ννθβπΐ35ΐ6Γ@6ΐ.(ΐΓ 

02002111302060008 














